stanford-oval/wikipedia huggingface dataset:
יעל לובין
ביוגרפיה

יעל לובין נולדה ב-1945 בקיימברידג', מסצ'וסטס. היא נכדתו של הצייר אריה לובין. עלתה לישראל יחד עם משפחתה בשנת 1955. המשפחה השתקעה ברמת השרון, שם למדה לובין בבית ספר עממי והחלה להתעניין בעולם החי והצומח. בהמשך למדה בתיכון חדש בתל אביב-יפו, והיא מספרת כי "שיעורי הביולוגיה היו השיעורים המעניינים ביותר עבורי". מיד לאחר סיום התיכון, החלה ללמוד לתואר ראשון במדעי החיים באוניברסיטה העברית בירושלים, לימודים אותם עזבה שנה לאחר מכן ב-1964, כדי ללמוד בארצות הברית. ב-1967 קיבלה תואר ראשון באוניברסיטת קולומביה בניו יורק שם גם קיבלה ב-1968 תואר מוסמך על עבודת מחקר שכותרתה תקשורת בין טרמיטים. את הדוקטורט התחילה באוניברסיטת פלורידה בגיינסוויל. כוונתה הייתה להמשיך ולחקור חברתיות של טרמיטים אך משהצטרפה כעוזרת מחקר למכון המחקר הטרופי של הסמית'סוניאן בפנמה, החלה לחקור עכבישים טרופיים. את המחקר עבור עבודת הדוקטורט שלה, שעסקה באקולוגיה התנהגותית של עכבישים מושבתיים, עשתה בגינאה החדשה, לשם נסעה עם עמיתיה למחקר. ב-1972 קיבלה תואר דוקטור מטעם אוניברסיטת פלורידה. כפוסט-דוקטורנטית חקרה אמצעי ההגנה כימיים של נמלים וטרמיטים, כחלק מקבוצת מחקר שבחנה את אמצעי ההגנה של חרקים חברתיים כנגד דובי נמלים בפנמה וונצואלה. בסיום המחקר, שארך כ-7 שנים, שבה לגינאה החדשה והמשיכה לחקור אקולוגיה ותקשורת של מיני עכבישים חברתיים.
עם חזרתה לארץ ב-1984, הצטרפה כחוקרת למכונים לחקר המדבר באוניברסיטת בן-גוריון בנגב, קמפוס שדה בוקר, שם עסקה באקולוגיה והתנהגות של עכבישים, בדגש על מינים מדבריים ואבולוציה של חברתיות בעכבישים. במקביל הייתה אחת ממייסדי מרכז מיטרני לביולוגיה מדברית, שבהמשך הפך למחלקה לאקולוגיה מדברית. מחקריה מתפרשים על מגוון נושאים בתחום האקולוגיה הארכנולוגית, תוך שיתוף פעולה אקדמי עם חוקרים מרחבי העולם. בין התחומים שלימדה: אקולוגיה של עכבישנים, אקולוגיה התנהגותית, התנהגות בעלי חיים ושמירת טבע. ב-1995 מונתה לפרופסור מן המניין ובין השנים 2001 ו-2005 כיהנה כראש המחלקה לאקולוגיה מדברית.
ארגנה וכיהנה כיו"ר הוועדה המדעית בקונגרס האירופאי לארכנולוגיה ה-26 שהתקיים בשדה בוקר בשנת 2011.
תחומי מחקר

תחומי המחקר בעבודתה של לובין רבים ומגוונים. בשלושה תחומים היא עוסקת עד היום במקביל:
אבולוציה של חברתיות. בתחום זה החלה לעסוק במהלך עבודתה על התואר השני, במסגרתה עסקה בחברתיות של טרמיטים. בהמשך עברה לחקור אבולוציה של חברתיות בעכבישים. ישנם כ-25 מינים של עכבישים חברתיים בעולם, המשתפים פעולה בציד ובגידול צאצאים תוך יצירת מבנים חברתיים מגוונים. בניגוד לחברתיות בחרקים, דוגמת נמלים, אצל העכבישים התפתח שיתוף פעולה בשבע משפחות שונות באופן בלתי תלוי. חיי החברה של העכבישים פשוטים ביחס לחרקים חברתיים. מחקרה של לובין בנושא מתמקד בתנאים המאפשרים חיי שותפות אצל העכבישים. בעשור השני של המאה ה-21 היא עוסקת באקולוגיה של המין בר-הדר מתגודד, מין קבוצתי שמוגדר כמין פולש באמריקה המרכזית ודרום אמריקה ובארץ מרחיב את תפוצתו בנגב עקב פעילות האדם. המחקר סביב בר-הדר מתגודד מנסה להתחקות אחר הסיבות להצלחת התפשטותו לאזורים חדשים ולנגיעה של סיבות אלו להיותו מין קבוצתי.
ברירה זוויגית ורבייה. תחום מרכזי בעבודתה של לובין במסגרתו נחקרים אסטרטגיות הזדווגות של עכבישים וקונפליקטים בין זכרים לנקבות במהלך החיזור. המחקר כיום מתמקד במין אלמנה חומה, בת למשפחת העכבישים הכדורניים הנפוצה בארץ. מיני האלמנה קיבלו את שמם עקב נטייה של הנקבות לטרוף את בני זוגן במהלך ההזדווגות, אך בעוד שברוב המינים התרחיש נצפה בכ-10% מכלל ההזדווגויות, באלמנה החומה האסטרטגיה נפוצה יותר ומגיעה לכדי 60-70% מכלל ההזדווגויות. במהלך ההזדווגות הזכר, ששוקל כחמישית ממשקלה של הנקבה, שם עצמו בגפי הפה שלה. מחקרה של לובין מצא כי במעשה ההקרבה של הזכר לנקבה, מנסה הזכר להקטין את הסיכוי שהנקבה תזדווג עם זכרים אחרים אחריו, ובכך להבטיח את עתיד צאצאיו. כיום ידוע רק על מין אחד נוסף של אלמנה מאוסטרליה, שם הזכרים נוקטים באסטרטגיה רבייתית דומה. במקביל לאסטרטגיית ההקרבה, נחקרת אסטרטגיית הזדווגות חלופית במסגרתה הזכר עשוי להכפיל את הצלחתו הרבייתית על ידי הזדווגות עם נקבה טרם התבגרותה.
אקולוגיה יישומית. במסגרת תחום זה חוקרת לובין בעשור האחרון את האקולוגיה של עכבישים במערכות חקלאיות ואת האפשרות של שימוש בעכבישים טורפים כמדבירים ביולוגיים במערכות אלו. למושא מחקר זה התוודעה כשהחלה להנחות את עבודת הדוקטורט של תלמידתה לשעבר, ד"ר אפרת גביש-רגב, שעסקה בתחום. בתחילת הדרך עסקה קבוצת המחקר באקולוגיה של עכבישים באזורים של גידולים עונתיים ובפרט חיטת חורף הגדלה בנגב המערבי. מטרת המחקר היא לאפיין את מיני העכבישים המהגרים לשדות חקלאיים, במטרה להסיק מכך על יכולתם להשפיע על אוכלוסיית המזיקים העיקריים בשדות.
ראו גם

סוציוביולוגיה
הערות שוליים

↑  פורשים מאוניברסיטת בן-גוריון בנגב
↑  חרקים - עולם קטן בגדול, בר-הדר מתגודד
↑  Segoli M. et al. Sexual Cannibalism in the Brown Widow Spider (Latrodectus geometricus), Ethology. 2008 Feb 114(3):279 – 286
↑  Pluess, T. et al. Species in wheat fields and semi-desert in the Negev, Journal of Arachnology. 2008 og 36: 368-373
| --- | --- |
בקרת זהויות :  NLI: 987007445814005171  CiNii: DA06267750  GND: 1030398178  ISNI: 0000 0000 2478 0348  LCCN: n85245009  ORCID: 0000-0003-3876-1668  ResearcherID: F-1382-2012  RERO: 02-A003534107  VIAF: 35901055   WorldCat (עם VIAF): 35901055
ישיבת נתיבות עולם

| --- | --- |

בניין הישיבה
 ישיבה
 השתייכות:  חרדים-ליטאים
 תקופת הפעילות:  ה'תש"מ, 1980 – הווה
 מייסדים:  הרב יוסף ברוק, הרב נחום דיאמנט, הרב שמחה כהן
 בעלי תפקידים
 ראש הישיבה:  הרב יוסף ברוק
 תלמידים
 :  400
 שונות
 ספרים:  כתב העת "עת לחשוב"
 מיקום
 מיקום:  בני ברק
 מדינה:  ישראל ישראל
 קואורדינטות:  32°05′19″N 34°50′18″E﻿ / ﻿32.088694444444°N 34.838305555556°E﻿ / 32.088694444444; 34.838305555556
 http://www.netivot-olam.com
 he
 
ישיבת נתיבות עולם (נוסדה ה'תש"מ, 1980) היא ישיבה חרדית-ליטאית לחוזרים בתשובה. ממוקמת בעיר בני ברק. מייסוד ובראשות הרב יוסף ברוק. לומדים בה כ-400 תלמידים. לישיבה שלוחה בעיר תל אביב.
תולדות הישיבה

נתיבות עולם ממוקמת בשכונת נאות יוסף בבני ברק. נוסדה בל"ג בעומר ה'תש"מ, 1980. על ידי ראשי הישיבה הרב יוסף ברוק והרב שמחה כהן והמשגיח הרב נחום דיאמנט. בברכת ובנשיאות הרב אלעזר מנחם מן שך ובנשיאותו הנוספת של הרב חיים פרידלנדר.
לישיבה סגנון ליטאי, והייתה מחלוצת הישיבות החרדיות בישראל שיועדה לחוזרים בתשובה בלבד.
מספר התלמידים הוא כ-400. גילם הממוצע גבוה משמעותית מעולם הישיבות הליטאיות, בעקבות עיתוי החזרה בתשובה הנעשה לרוב בגיל מבוגר יותר. עם זאת מסגרת הישיבה היא בדומה לישיבות הרגילות, ויש בה מסלול התקדמות מדורג למשך חמש שנים. סדרי הלימוד מתקיימים במשך כל היום. חלק ממטרת ואווירת הישיבה הוא דגש על העדיפות לשהות בפנימיית הישיבה.
בנוסף למסגרת הישיבה קיים כולל אברכים, אשר רובם חוזרים בתשובה.
ירחון "עת לחשוב" ("עת לשוב" לשעבר), היוצא לאור מאז אלול ה'תשנ"ט. הוא כתב העת של הישיבה. המכיל מאמרים לחשיבה יהודית וסיקור הנעשה בעולמה של תשובה.
בחופשות מתקיימת במקום "ישיבת בין הזמנים", אליה מצטרפים גם רבים מהסביבה. כן קיים במקום אולם אירועים לרווחת באי המקום ותושבי העיר.
לישיבה שלוחה בעיר תל אביב בשם "דרך עץ החיים" בראשותה עומד הרב שמחה יעקובוב.
צוות הרבנים

מייסדי הישיבה - הרב שמחה כהן, הרב יוסף ברוק, הרב נחום דיאמנט.
ראש הישיבה - הרב יוסף ברוק.
המשגיח - הרב נחום דיאמנט.
הר"מים - הרב ישראל ארנון, הרב נחמן בלומנשטוק, הרב יששכר שטיינהרטר, הרב משה אברהם רייכנברג.
ראש הישיבה בשלוחת תל אביב - הרב שמחה יעקובוב.
רבני הישיבה בעבר:
נשיאי הישיבה - הרב אלעזר מנחם מן שך, הרב חיים פרידלנדר.
ראש הישיבה - הרב שמחה כהן. רמי"ם - הרב יצחק ברנר, מראשוני הרמי"ם בישיבה, נפטר בשנת 2008. הרב אברהם אדרת, נהרג בתאונת-דרכים בשנת 2020.
מבוגרי הישיבה

פרופ' דורון אאורבך - פרופסור לכימיה באוניברסיטת בר-אילן.
הרב ד"ר מיכאל אברהם - ד"ר לפיזיקה ור"מ במכון הגבוה לתורה של אוניברסיטת בר-אילן.
יוני גרשטיין - צייר וקריקטוריסט.
נח הרץ - סא"ל בחיל האוויר, שהתפרסם בנופלו בשבי הסורי במלחמת יום הכיפורים.
רענן נאמן - מפקד טייסת קרב, בעל עיטור המופת.
פרופ' דב סקיבין - פרופ' למטאורולוגיה באוניברסיטת בן-גוריון
דן כהן - ראש מועצת רכסים לשעבר.
דני שטג - שחקן
חנן לדרמן - שחקן
אהוד בנאי - זמר
יהודה שוקרון - שחקן ואיש-תקשורת
אסי טובי - כדורגלן
אורי מלמד - מוזיקאי וסטנדפיסט
לקריאה נוספת

שיח שבים האזין, כתב וערך משה גרילק. בני ברק, הוצאת פלג, תשנ"ה, 1995. בספר מתועדות שיחות של בוגרי ותלמידי הישיבה על חזרתם בתשובה ונושאים נוספים.
מוסדות נתיבות עולם - 25 : כ"ה שנים לישיבת נתיבות עולם (תש"מ - תשס"ה), בני ברק, תשס"ה.
הערות שוליים

1 2 3 4 5  שיח שבים משה גרילק בני ברק 1995, ב"רשימת המשתתפים".
| --- | --- |
בקרת זהויות :  NLI: 987007301766105171  VIAF: 124867869   WorldCat (עם VIAF): 124867869
דני דותן

| --- | --- |

 לידה:  5 במרץ 1954 (בן 70) ירושלים 
 מוקד פעילות:  ישראל 
 שפה מועדפת:  עברית 
 בן או בת זוג:  דליה מבורך 
 פרופיל ב-IMDb
 
דני דותן (נולד ב-5 במרץ 1954) הוא סופר, קולנוען ומוזיקאי, סולן להקת "הקליק".
ביוגרפיה > תחילת דרכו

דותן נולד בירושלים לזוג פרופסורים לארכאולוגיה, משה וטרודה דותן, ולמד בגימנסיה העברית. בגיל 15 הקים יחד עם אלי אברמוב את להקת "פולחן דיוניסוס".
דותן התגייס לצבא מאוחר יחסית, לאחר שבילה בלונדון במשך שנה. בלונדון הוא למד אמנות פלסטית במוסד בעל צביון אקדמי שמרני.
ביוגרפיה > להקת הקליק

לאחר השירות הצבאי נפגש עם אלי אברמוב, חבר ילדות שלו, והחליטו לחזור לנגן יחד. אברמוב, שחזר באותה עת ממסע בעולם, עבר לגור עם דותן במרכז תל אביב. עם עובד אפרת, ז'אן ז'אק גולדברג ועוזי בינדר (שעזב לאחר זמן קצר) הקימו את להקת הקליק, להקת גל חדש שהפכה לאחת המשפיעות בישראל. דותן ואברמוב כתבו את מרבית שיריה.
הלהקה פעלה במתכונתה המקורית במחצית הראשונה של שנות ה-80 והוציאה שני אלבומים. לאחר פירוקה התאחדה מספר פעמים להופעות, ובסוף שנות ה-90 חזרה לפעילות והוציאה שירים ואלבומים חדשים, עם חברים חדשים במקום אברמוב וגולדברג שהלכו לעולמם.
Dare (La La La)

(Dare (La La La הוא שיר של הזמרת הקולומביאנית שאקירה מאלבום האולפן העשירי שלה, Shakira שיצא לאור ב-24 באפריל 2014 ובנוסף הגרסה של מונדיאל 2014 (המכונה הגרסה של ברזיל), יצאה ב-27 במאי 2014. השיר הוא הסינגל השלישי מתוך האלבום. לשיר יצאו ווידאו קליפ רבים בערוצה של הזמרת, כאשר יצאה שני קליפים לגרסאות המקוריות מהאלבום, גרסה אחת בספרדית וגרסה אחת באנגלית. לאחר מכן יצאו שתי גרסאות נוספות לקראת המונדיאל של 2014, שוב גרסה אחת בספרדית וגרסה אחרת באנגלית, ובנוסף שתי הגרסאות הללו כללו שיתופי פעולה רבים עם זמרים רבים. הווידאו קליפים שנועדו למונדיאל הביאו עמם שחקני כדורגל מוכרים רבים, ובנוסף בעלה של הזמרת ג'רארד פיקה הצטלם גם כן הוא לווידאו קליפ של מונדיאל 2014 בשתי הגרסאות. בנוסף לכל הארבע ווידאו קליפים והגרסאות בשפות השונות, הועלתה לערוצה של הזמרת לפני הכל תמונה של השיר אשר נכון למאי 2017 צברה קרוב ל-10 מיליון צפיות והיא אחת מהתמונות הנצפות ביותר של הזמרת. במצעדים ובמכירות הסינגל זכה להצלחה עולמית כאשר נכנס לאינספור מצעדים ומכר כמויות רבות של עותקים. בנוסף הסינגל הוא בין המצליחים ביותר של הזמרת, ובנוסף אחד מפזמוני המונדיאל הגדולים ביותר בכל הזמנים.
רקע

תחילה השיר נכלל באלבומה Shakira, ולאחר מכן כל שלל הגרסאות יצאו. ווידאו קליפים רבים בגרסאות שונות, תמונות וכולי. כל אלו גרפו מיליוני צפיות והפכו את ערוצה של הזמרת לאחד מן הערוצים הנצפים ביותר ביוטיוב. את השיר כתבו שאקירה, ג'יי סינג, לוקאש גוטוואלד, מתיו ג'ומפה, מקס מרטין, הנרי וולטר, ג'ון ג'יי קונטה, ג'וניור, והפיקו שאקירה, ד"ר לוק, J2, קרקוט, בילבורד. השיר הפך במהרה ללהיט היסטרי ברחבי העולם ולאחד מהפזמונים המזוהים ביותר עם המונדיאל. השיר הוא השיר השני ברציפות של הזמרת שנעשה עבור המונדיאל, כשקודמו היה אחד השירים המצליחים ביותר בכל הזמנים "(Waka Waka (This Time for Africa", שנעשה עבור, מונדיאל 2010 והיה לאחד ממשחקי המונדיאל המוכרים והחשובים בהיסטוריה של הכדורגל. השיר נכתב על ידי שאקירה, ג'יי סינג, לוקאש גוטוואלד, מתיו ג'ומפה, מקס מרטין ורבים אחרים.
וידאו קליפ

לשיר יצאו ווידאו קליפים רבים, ארבע גרסאות. שתי גרסאות צולמו עבור מונדיאל 2014, ושתי גרסאות אחרות צולמו עבור אלבומה של הזמרת אך כולם כולל כולם נכללו באלבום. הקליפ הנצפה ביותר מתוך כל הארבעה הוא הגרסה באנגלית (ברזיל 2014), אשר נכון לדצמבר 2017, צבר למעלה מ-929 מיליון צפיות.
לאחר מכן הקליפ השני המצליח ביותר, הוא הגרסה בספרדית (ברזיל 2014), אשר נכון לדצמבר 2017, צבר למעלה מ-117 מיליון צפיות. שתי הגרסאות האחרות צברו כמות נכבדת של צפיות; הגרסה המקורית באנגלית צברה למעלה מ-73 מיליון צפיות, והגרסה המקורית בספרדית צברה למעלה מ-33 מיליון צפיות.
בנוסף להכל, לפני כן יצא אודיו מצליח של השיר אשר צבר למעלה מ-10 מיליון צפיות. בקליפ שצולם עבור המונדיאל ניתן לראות שחקני כדורגל רבים ביניהם בעלה, ורבים אחרים. בקליפ ניתן לראות חיות רבות כגון: נשר, נמר וכולי. הקליפ היה אחד מקליפים המושקעים ביותר של הזמרת מבחינת המבקרים. לקליפ שצולם עבור המונדיאל יצאה גרסה של מאחורי הקלעים אשר גם כן היא צברה כמות צפיות רבה.
מיקומי שיא

השיר זכה להצלחה נאה במצעדים, והגיע בשיאו אל המקום ה-53 במצעד הבילבורד הוט 100.
|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 41 |  |
|  אוקראינה | טופ-היט | 2 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 53 |  |
|  ארצות הברית | בילבורד הוט 100 | 53 |  |
|  ארצות הברית | מצעד שירי הפופ הלטיניים | 2 |  |
|  ארצות הברית | מצעד השירים הטרופיים | 22 |  |
|  ארצות הברית | מצעד שירי הדאנס קלאב | 1 |  |
|  בולגריה | BAMP | 27 |  |
|  ברזיל | טופ 100 ברזיל | 90 |  |
|  גרמניה | GfK – טופ 100 | 12 |  |
|  דנמרק | היטליסטן | 33 |  |
|  הונגריה | Rádiós Top 40 | 20 |  |
|  הרפובליקה הדומיניקנית | מוניטור לטינו | 3 |  |
|  ולוניה | אולטראטופ 40 | 3 |  |
|  יוון | IFPI Greece | 1 |  |
|  לבנון | מצעד 20 העליונים הרשמי של לבנון | 7 |  |
|  לוקסמבורג | בילבורד | 4 |  |
|  מקסיקו | טופ 100 – מקסיקו | 6 |  |
|  סלובקיה | ČNS IFPI | 12 |  |
|  ספרד | PROMUSICAE | 2 |  |
|  פולין | ZPAV | 5 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 20 |  |
|  צרפת | SNEP | 11 |  |
|  קולומביה | נשיונל-רפורט | 3 |  |
|  קוריאה הדרומית | סירקל צ'ארט | 10 |  |
|  קנדה | קנדה הוט 100 | 80 |  |
|  רוסיה | טופ-היט | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  אוקראינה | טופ-היט | 32 |  |
|  איטליה | מצעד הסינגלים האיטלקי | 49 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הלטיניים | 36 |  |
|  ארצות הברית | מצעד שירי הדאנס קלאב | 20 |  |
|  גרמניה | GfK – טופ 100 | 76 |  |
|  ולוניה | אולטראטופ 40 | 29 |  |
|  פולין | ZPAV | 12 |  |
|  פלנדריה | אולטראטופ 50 | 59 |  |
|  רוסיה | טופ-היט | 62 |  |
|  שווייץ | המצעד השווייצרי | 40 |  |
נתוני מכירות > (Dare (La La La

| מקום | תארים | מכירות |
| --- | --- | --- |
| איטליה (FIMI) | פלטינה | 30,000 |
| ארצות הברית (RIAA) | פלטינה | 1,000,000 |
| גרמניה (BVMI) | זהב | 200,000 |
| מקסיקו (AMPROFON) | זהב | 30,000 |
| קוריאה הדרומית (KMCIA) | — | 13,571 |
| שווייץ (IFPI Switzerland) | זהב | 15,000 |
סיכום
| בכל העולם | — | 1,500,000 |
נתוני מכירות > (La La La (Brazil 2014

| מקום | תארים | מכירות |
| --- | --- | --- |
| ארצות הברית (RIAA) | — | 78,000 |
| מקסיקו (AMPROFON) | זהב | 30,000 |
סטרימינג
| ספרד (PROMUSICAE) | פלטינה 2× | 80,000 |
נח חכם

| --- | --- |
אין תמונה חופשית
 לידה:  1963 (בן 62 בערך) ירושלים ירושלים
 ענף מדעי:  היסטוריה של עם ישראל
 מקום מגורים:  אפרת
 עיסוק:  תקופת בית שני בהיסטוריה של עם ישראל
 מקום לימודים:  ישיבת הר עציון האוניברסיטה הפתוחה האוניברסיטה העברית בירושלים
 מנחה לדוקטורט:  דניאל שוורץ
 מוסדות:  האוניברסיטה העברית בירושלים
 תלמידי דוקטורט:  דורון לופז אורן איבלמן
 pluto.huji.ac.il/~noahh/
 
נח חכם (נולד בשנת 1963) הוא חוקר היסטוריה של עם ישראל, פרופסור חבר בחוג להיסטוריה של עם ישראל באוניברסיטה העברית בירושלים.
ביוגרפיה

נולד בירושלים, ילדם היחיד של עמוס חכם, חתן חידון התנ"ך הראשון ופרשן מקרא, ודבורה. נקרא נח על שם סבו, מורה וחוקר. חכם גדל בירושלים, למד בישיבת ההסדר "הר עציון" ושירת בצה"ל במסלול הסדר.
בוגר תואר ראשון באוניברסיטה הפתוחה, ולאחר מכן למד באוניברסיטה העברית בירושלים תואר שני בהיסטוריה של עם ישראל במסלול מחקרי. ב-2002, חכם קיבל תואר דוקטור. כמו מורו דניאל שוורץ, תחום המחקר של חכם הוא תקופת בית שני.
למשך כמה שנים, חכם עמד בראש החוג להיסטוריה של עם ישראל ויהדות זמננו, וכיום הוא עומד בראש המכון למדעי היהדות ע"ש ג'ק, ג'וזף ומורטון מנדל.
נשוי לנעה ואב לארבעה בנים. מתגורר באפרת.
ספריו

Noah Hacham and Tal Ilan (eds.), Corpus Papyrorum Judaicarum, Volume 4: The Ptolemaic Period (323 BCE–30 BCE), Walter de Gruyter GmbH, Berlin/Boston & Hebrew University Magnes Press, Jerusalem, 2020
Noah Hacham and Tal Ilan (eds.), Corpus Papyrorum Judaicarum, Volume 5: The Early-Roman Period (30 BCE–117 CE), Walter de Gruyter GmbH, Berlin/Boston & Hebrew University Magnes Press, Jerusalem, 2022
מרתה קנוקרט

| --- | --- |
אין תמונה חופשית
 לידה:  28 באוקטובר 1892 Westrozebeke, בלגיה 
 פטירה:  8 בינואר 1966 (בגיל 73) Westrozebeke, בלגיה 
 מדינה:  בלגיה 
 השכלה:  אוניברסיטת גנט 
 פרסים והוקרה:  ציון לשבח (8 בנובמבר 1918)  צלב הברזל  אבירה בלגיון הצרפתי 
 
מרתה קנוקרט (באנגלית: Marthe Mathilde Cnockaert‏; 28 באוקטובר 1892 – 8 בינואר 1966), לימים Marthe McKenna, הייתה מרגלת בלגית עבור הממלכה המאוחדת ובעלות בריתה במהלך מלחמת העולם הראשונה. מאוחר יותר היא הפכה לסופרת. היא כתבה יותר מתריסר רומני ריגול בנוסף לזיכרונותיה ולסיפוריה הקצרים.
ביוגרפיה

קנוקרט נולדה בכפר ווסטרוזבקה במחוז הבלגי של מערב פלנדריה, לפליקס קנוקרט ואשתו מארי-לואיז ואנופלינוס. היא היא החלה ללמוד בבית הספר לרפואה באוניברסיטת גנט, אך לימודיה נקטעו בעקבות פרוץ מלחמת העולם הראשונה.
מלחמת העולם הראשונה

באוגוסט 1914 הרסו חיילים גרמנים את כפר מגוריה, שרפו את ביתה והפרידו זמנית את משפחתה. לאחר הכשרה כאחות, קנוקרט קיבלה עבודה בבית חולים צבאי גרמני שמוקם בכפר, שם זכתה להערכה בשל הכשרתה הרפואית וכישוריה הרב-לשוניים. היא דיברה אנגלית, גרמנית, צרפתית ופלמית. על שירותה הרפואי הוענק לה צלב הברזל על ידי הגרמנים.
ב-1915 היא הועברה לבית החולים הצבאי הגרמני ברולרס, שם התאחדה עם משפחתה שעברה לשם גם היא לאחר חורבן ביתם. בערך בזמן הזה, פנתה אליה ידידת משפחה ושכנה לשעבר, לוסל דלדונק, שגילתה לקנוקרט שהיא סוכנת מודיעין בריטית, וביקשה לגייס אותה לרשת מודיעין אנגלו-בלגית הפועלת בעיירה.
במשך שנתיים השתמשה קנוקרט (בשם הקוד "לורה") בכיסוי שלה כאחות ובקרבתה התכופה לאנשי צבא גרמנים - הן בבית החולים והן כמלצרית בבית הקפה של הוריה - כדי לאסוף מידע מודיעיני צבאי חשוב עבור הבריטים ובעלי בריתם, שאותו העבירה לסוכנים אחרים בכנסיות המקומיות. היא עבדה בעיקר עם שתי מרגלות בלגיות נוספות: מוכרת ירקות קשישה בשם הקוד "קנטיין מא", וסוכן תיבות דואר בשם הקוד "מספר 63", שניהם עזרו לה להעביר הודעות אל המטה הכללי הבריטי וממנו. מעלליה במהלך המלחמה כללו השמדת קו טלפון שבו השתמש כומר מקומי כדי לרגל עבור הגרמנים וקבלת פרטים על ביקור שתוכנן אך בוטל של הקייזר וילהלם השני עבור התקפה אווירית בריטית. בשלב מסוים ניסה הדייר הגרמני שלה, אוטו, לגייס אותה לרגל אחרי הבריטים. קנוקרט ניסתה להעביר לו מידע לא מזיק אך חשוב לכאורה לזמן קצר, אך כשהתנהלות כסוכנת כפולה הפכה להיות קשה מדי, היא ארגנה שיהרגו אותו.
היא גילתה מערכת מנהרת ביוב, שלא הייתה בשימוש, שנמצאה מתחת למחסן תחמושת גרמני, והניחה את חומרי הנפץ כדי להשמיד את המחסן ומה שבתוכו. עם זאת, פעולה זו הובילה לחשיפה ולכידתה כאשר היא איבדה את השעון שלה, שעליו חריטה של ראשי התיבות שלה, תוך כדי הנחת הדינמיט. בנובמבר 1916 נידונה קנוקרט למוות בגין ריגול. עם זאת, עונשה הומתק למאסר עולם בזכות כבודו של צלב הברזל שקיבלה בעבר. היא שהתה שנתיים בכלא בגנט, ושוחררה ב-1918 בזמן הכרזת שביתת הנשק עם גרמניה, שסיימה את המלחמה.
אחרי המלחמה

קנוקרט זכתה בכבוד בריטי, צרפתי ובלגי על גבורתה ועל עבודת הריגול שלה - היא קיבלה את עיטור אוזכר בשדרים ב-8 בנובמבר 1918 על ידי פילדמרשל סר דאגלס הייג כהוקרה על עבודת המודיעין שלה, וכן קיבלה תעודה בריטית על אומץ לב מווינסטון צ'רצ'יל. היא גם הוכתרה לחברה בלגיונות הכבוד הצרפתית והבלגית.
היא נישאה לג'ון "ג'וק" מק'קנה, קצין צבא בריטי. ספר הזיכרונות שלה "הייתי מרגלת!" נכתב על ידי בעלה ופורסם תחת שמה לאחר נישואיה ב-1932.
צ'רצ'יל כתב את ההקדמה לספר. פרסום ספר זיכרונותיה נבע מביקורה של סופרת אנגלית שעודדה את קנוקרט לכתוב ולפרסם פרטים על חוויותיה בזמן המלחמה. בעקבות קבלת פנים ביקורתית ופופולריות רבה של זיכרונותיה ואנקדוטות ריגול אחרות, פרסמה משפחת מק'קנה שורה של יותר מתריסר רומני ריגול. למרות שהספרים פורסמו בשמה של קנוקרט, משערים שבעלה היה אחראי במידה רבה לכתיבתם.
בני הזוג עברו למנצ'סטר במהלך מלחמת העולם השנייה, ולמרות פרישתה, היא נרשמה ב"ספר השחור" של אישים בולטים שייעצרו על ידי הנאצים במקרה של פלישה מוצלחת לבריטניה.
מאוחר יותר חזרו בני הזוג מק'קנה לבית משפחתה של קנוקרט בווסטרוזבקה ולא פרסמו ספרים נוספים. נישואיהם של בני הזוג מק'קנה הסתיימו בסביבות שנת 1951. קנוקרט נשארה בווסטרוזבקה, ונפטרה בשנת 1966.
הצגה בתקשורת

קנוקרט הוצגה על ידי מדלן קרול בסרטו של ויקטור סאוויל משנת 1933 "הייתי מרגלת", המבוסס על זיכרונותיה.
ספרים שכתבה

1932: הייתי מרגלת! מסת"ב 978-1910860038
1934: מרגלים שהכרתי מסת"ב 978-1910860151
1935: מרגל נולד מסת"ב 978-1494060619
1936: מרגל המאסטר שלי: נרטיב של שירות חשאי
1936: תופים לעולם לא מרביצים
1937: מרגל נושא רומח: סיפור על שירות חשאי וריגול בזמן מלחמה
1937: הגדר מרגל
1938: מרגל כפול: סיפור של שירות חשאי מודרני
1939: לצוד מרגל
1939: ריגול עיוור
1941: מרגל בחאקי
1942: מרגל ונשק
1943: מרגל לוחם לילה
1944: צפו מעבר לערוץ
1946: כתוב את רבי המכר שלך
1950: שלושה מרגלים לתפארת
1951: מה שעבר הוא מבוא
הערות שוליים

1 2 3 4  Deborah E. Van Seters, McKenna, Marthe (1892–c.1969), Oxford Dictionary of National Biography, Oxford University Press, 2004. Accessed 30 December 2011.
1 2 3  Proctor, Tammy (2005). Female Intelligence: Women and Espionage in the First World War. New York: NYU Press. ISBN 0-8147-6694-3.
↑  Suddaby, Steve (2007). "Attempts to kill the Kaiser from the air" (PDF). The '14–'18 Journal. נבדק ב-3 בינואר 2012. {{cite journal}}:  (עזרה)
1 2 3  Craig, John (2005). Peculiar liaisons: in war, espionage, and terrorism in the twentieth century. Algora Publishing. ISBN 0-87586-331-0.
↑  Hall, Mordaunt (15 בינואר 1934). "Movie Review: I Was a Spy". The New York Times. נבדק ב-30 בדצמבר 2011. {{cite news}}:  (עזרה)
| --- | --- |
בקרת זהויות :  NLI: 987007374309205171  PLWABN: 9810579844105606  BnF: cb128425204 (data)  GND: 123009316  ISNI: 0000 0000 1644 2365  LCCN: nb2008005405  LNB: 000170668  NDL: 00551542  NLA: 35659860  SNAC: w63882vk  SUDOC: 090293177  VcBA: 495/31753  VIAF: 191771117   WorldCat (עם VIAF): 191771117 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרתה קנוקרט".
נורית גוברין

| --- | --- |

 לידה:  5 בנובמבר 1935 (בת 89) תל אביב, פלשתינה (א"י) 
 ענף מדעי:  ספרות
 מקום מגורים:  ישראל
 מקום לימודים:  אוניברסיטת תל אביב 
 מוסדות:  אוניברסיטת תל אביב 
 תלמידי דוקטורט:  אבנר הולצמן 
 פרסים והוקרה:  פרס ביאליק (1998) 
 תרומות עיקריות
 חקר הספרות העברית
 
נורית גוברין (נולדה ב-5 בנובמבר 1935) היא חוקרת, סופרת, מורה, מרצה ופרופסור אמריטה בחוג לספרות באוניברסיטת תל אביב.